CELEX: 31987R2124
Language: el
Date: 1987-07-17 00:00:00
Title: Κανονισμός (ΕΟΚ) αριθ. 2124/87 της Επιτροπής της 17ης Ιουλίου 1987 που τροποποιεί τον κανονισμό αριθ. 158/67/ΕΟΚ περί καθορισμού των συντελεστών ισοτιμίας μεταξύ των διαφόρων ποιοτήτων σιτηρών

Avis juridique important

|

31987R2124

Κανονισμός (ΕΟΚ) αριθ. 2124/87 της Επιτροπής της 17ης Ιουλίου 1987 που τροποποιεί τον κανονισμό αριθ. 158/67/ΕΟΚ περί καθορισμού των συντελεστών ισοτιμίας μεταξύ των διαφόρων ποιοτήτων σιτηρών  

Επίσημη Εφημερίδα αριθ. L 197 της 18/07/1987 σ. 0022 - 0022

***** ΚΑΝΟΝΙΣΜΟΣ (ΕΟΚ) αριθ. 2124/87 ΤΗΣ ΕΠΙΤΡΟΠΗΣ  της 17ης Ιουλίου 1987  που τροποποιεί τον κανονισμό αριθ. 158/67/ΕΟΚ περί καθορισμού των συντελεστών ισοτιμίας μεταξύ των διαφόρων ποιοτήτων σιτηρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1900/87 (2), και ιδίως το άρθρο 13 παράγραφος 4,  Εκτιμώντας:  ότι ο κανονισμός αριθ. 158/67/ΕΟΚ της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1615/87 (4), καθορίζει τους συντελεστές ισοτιμίας μεταξύ των ποιοτήτων των σιτηρών που προσφέρονται στη διεθνή αγορά και της ποιότητας-τύπος για την οποία έχει καθοριστεί η τιμή κατωφλίου·  ότι ο μαλακός σίτος προελεύσεως Σαουδικής Αραβίας αποτελεί αντικείμενο προσφοράς εδώ και ορισμένο χρόνο στη διεθνή αγορά και ότι αυτή η ποικιλία δεν αναφέρεται στο παράρτημα του κανονισμού αριθ. 158/67/ΕΟΚ·  ότι ενόψει του καθορισμού των τιμών cif είναι απαραίτητο να καθοριστεί ένας συντελεστής ισοτιμίας για την προσφερόμενη ποιότητα λαμβάνοντας υπόψη, αφενός μεν, τον κοινοτικό ποιοτικό τύπο και, αφετέρου, το άνοιγμα της τιμής και τα διάφορα χαρακτηριστικά μεταξύ αυτής της ποιότητας και των ποιοτήτων που απαριθμούνται στο παράρτημα του κανονισμού αριθ. 158/67/ΕΟΚ·  ότι η Επιτροπή Διαχειρίσεως Σιτηρών δεν διατύπωσε γνώμη μέσα στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στη στήλη «Μαλακός σίτος» του παραρτήματος του κανονισμού αριθ. 158/67/ΕΟΚ προστίθεται η εξής ποικιλία:  1.2.3,4 //  //  //  // Χώρα καταγωγής   // Περιγραφή της ποιότητας  των σιτηρών   // Συντελεστής ισοτιμίας σε ECU ανά 1 000 kg  // 1.2.3.4 //  //  // Ποσό αφαιρούμενο από  την τιμή της ποιότητος  των σιτηρών   // Ποσό προστιθέμενο  στην τιμή  ποιότητος των σιτηρών   //    //   //   //   // «Σαουδική Αραβία   //  // 14,00»   //   //    //   //   //  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 13 Ιουλίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Ιουλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 182 της 3. 7. 1987, σ. 40.  (3) ΕΕ αριθ. 128 της 27. 6. 1967, σ. 2536/67.  (4) ΕΕ αριθ. L 150 της 11. 6. 1987, σ. 17.